रेलवे ने दी गुड न्यूज! इन रूट्स पर चलाई जाएंगी गरीब रथ सहित 7 जोड़ी स्पेशल ट्रेनें
पूर्व मध्य रेल की तरफ से गया, मुजफ्फरपुर, बरौनी, सहरसा आदि स्टेशनों से 03 गरीब रथ स्पेशल सहित कुल 07 जोड़ी स्पेशल ट्रेनों का परिचालन शुरू करने का ऐलान किया गया है।
नई दिल्ली. भारतीय रेलवे ने कोरोना की दूसरी लहरी में यात्रियों की घटती संख्या और बढ़ते संक्रमण को देखते हुए कई स्पेशल ट्रेनों के संचालन को रोक दिया था। अब स्थिति नियंत्रण में आती देख और यात्रियों की बढ़ती मांग के साथ रेलवे द्वारा एकबार फिर से स्पेशल ट्रेनों का परिचालन दोबारा से शुरू कर रहा है। पूर्व मध्य रेल की तरफ से गया, मुजफ्फरपुर, बरौनी, सहरसा आदि स्टेशनों से 03 गरीब रथ स्पेशल सहित कुल 07 जोड़ी स्पेशल ट्रेनों का परिचालन शुरू करने का ऐलान किया गया है। आइए आपको बताते हैं इन ट्रेनों के बारे में पूरी जानकारी।आपको बता दें कि ये सभी ट्रेनें पूरी तरह से रिजर्व हैं। इनका परिचालन कल यानी 5 जुलाई से शुरू होना। इन ट्रेनों में यात्रा करने के लिए यात्रियों द्वारा मास्क पहनना अनिवार्य होगा। यात्रा के दौरान भी यात्रियों को सभी कोविड प्रोटोकॉल्स का पालन करना होगा।